שיחה עם לארס-LARS

במהלך הימים האחרונים קשה שלא להתרשם משפת הגוף של המשתתף LARS המשדרת אי נחת, כעס וריחוק. אין מדובר רק בתחושה שלי אלא גם בתחושה של חבריו לצוות ולמליאה שהסבו את תשומת ליבי וזו של עמיתים נוספים בצוות ההדרכה.

שוחחתי ארוכות (24.9 ) עם LARS והעברתי לו את תחושותיי כפי שאני מפרש משפת גופו. בדבריו אישר LARS כי הוא אכן טעון וזאת בעיקר בשל סוגיות הקשורות לאופן ושיטת הלמידה במב''ל שאינן נהירות/ברורות לו. בראשית דבריו ציין כי הוא מרגיש כאורח ומכאן גם שכלל לא ברור לו מה מצופה ממנו בשנה זו. התייחס גם לנושאי הלימוד עד כה ובמסגרת זו שאל ,כדוגמא, לתכלית הרצאת ד''ר דן שפטן, ואם לא נכון יהיה ללמד במליאה על מוסדות האיחוד האירופי וכדומה. התייחס גם לקורסים של ד''ר נבות ופרופסור דמסקי ורמז בדבריו כי המשתתפים הבינ''ל אינם מקבלים את אותה ההתייחסות כמשתתפים הישראלים בכל הקשור לשאלת שאלות וכדומה.

בדבריי הדגשתי ל-LARS כי אין הוא אורח אלא משתתף בדיוק כמו כל משתתף אחר של כיתת מב''ל מחזור מ''ז. עניתי לו כי אנו מצפים שיעשיר את המליאה בראייה שלו כאירופאי ובדיוק כפי שעשה בימים הראשונים. בהמשך שוחחנו על התכנית, הכיוון והרציונאל. בתשובה לשאלתי הבהיר LARS כי הוא מדבר רק בשם עצמו!

הגם שחזרתי על התחושה המתקבלת משפת גופו וכאמור לעייל לא התייחס LARS לסוגיות נוספות ו/או אחרות מאלו המפורטות לעייל.

סכום והמלצות

הרושם שמתקבל מטריד לא רק את הח''מ אלא גם, ואולי בעיקר, את חבריו לצוות ולמליאה. הגם שהם עושים כל שניתן ועל מנת להבטיח כי תהיה זו שנה מהנה עבורו, אני חושש שללא שיתוף פעולה מצדו הוא עלול להוות גורם שמעכב ולא מקדם.

בכוונת מספר חברים לצוות כעדו מזרחי להזמינו לארוחת ערב כבר בימים הקרובים.

אינני ממליץ להזמין אותו לשיחות נוספות בשלב זה